Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 172

1. A névjegyzékbe utólag felvettek, illetve abból töröltek jegyzékeinek vezetése 1.1. A HVI vezetője a névjegyzékbe utólag felvett, illetve a pótnévjegyzékről a második forduló névjegyzékére átvezetett választópolgárok adatait a névjegyzék továbbvezetésével egyidejűleg felvezeti a névjegyzékbe utólag felvettek fordulónkénti jegyzékére (F1, illetve F2 jelű jegyzékek a továbbiakban együtt: F jelű jegyzék) a felvétel okának megjelölésével. Fel kell venni az F jelű jegyzékre annak a polgárnak az adatait, aki — lakóhelyet, ennek hiányában tartózkodási helyet (a továbbiakban: lakcímet) létesített a HVI illetékességi területén a névjegyzék elkészülte után, attól függetlenül, hogy az előző lakcím az illetékességi területhez tartozott-e (felvétel oka=2), — a névjegyzék elkészítése után választójogot szerzett magyar állampolgárság megszerzése vagy házasságkötés miatt nagykorúvá válás révén (felvétel oka=4), — a névjegyzék elkészítése után választójogát visszanyerte (felvétel oka=4), — érvényes személyazonosító igazolvánnyal igazolja, hogy a lakcíme szerint illetékes szavazóköri névjegyzékből kimaradt (felvétel oka=1), — a választópolgár okirattal igazolja választójoga visszanyerését (felvétel oka=1), — a választópolgár okirattal igazolja, hogy a névjegyzék elkészülése után választójogot szerzett (felvétel oka=1), — lakcímétől távol van a szavazás napján és a lakcíme szerint illetékes HVI vezetőjétől kapott igazolással rendelkezik arról, hogy lakcímén a névjegyzékben szerepelt és onnan törölték (felvétel oka=3), — a névjegyzékből kimaradása miatti kifogásának helyt adó bírósági döntéssel rendelkezik (felvétel oka=5). 1.2. A HVI vezetője a névjegyzékből törölt, illetve a második forduló pótnévjegyzékéről a névjegyzékre átvezetett és onnan törölt választópolgárok adatait a névjegyzék továbbvezetésével egyidejűleg felvezeti a névjegyzékből utólag töröltek fordulónkénti jegyzékére (T1, illetve T2 jelű jegyzékek a továbbiakban együtt: T jelű jegyzék) a törlés okának megjelölésével. Fel kell venni az T jelű jegyzékre annak a polgárnak az adatait, aki — a névjegyzék elkészülte után meghalt (törlés oka=8), — a névjegyzék elkészülte után választójogát elvesztette beleértve a magyar állampolgárság megszűnését is (törlés oka=8), — lakcímét a HVI illetékességi területén megszüntette, attól függetlenül, hogy a létesített lakcím az illetékességi területhez tartozik-e (törlés oka=8), — igazolást kér lakcímétől távol történő szavazáshoz (törlés oka=7), — névjegyzékbe történt felvétele elleni kifogásnak helyt adó döntés alapján a névjegyzékről törlésre került (törlés oka=9).

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes